Page:Blae berries, or, The highland laird's courtship to a farmer's daughter.pdf/7

( 7 ) Cauld parage, or the licking o’ plates, Wad made him as blythe as a beggar could be.

This beggar was a humble beggar, The feint a bit o’ pride had he, He wad a ta’en his a’ms in a bicker, Frae gentleman or poor bodie.

His wallâts a-hint and a-fore did hang, In as good order as wallets cou’d be , A lang kail-gully hang down by his side, And a meikle nout-horn to roar on had he.

It happened ill, it happened warse, It happened sae that he did die, And wha do ye think was at his late wake, But lads and lasses o’ high degree.

Some were blythe, and some were sad, And some they play’d at blind Harie; But suddenly up started the auld Carle, I red you good fo’ks tak care o’ me.

Up gat Kate that sat i’ the nook, Vow kimmer, and how do ye? Up he gat, and ca’d her a limmer, And ruggit and tuggit her cockernonie.